laion/Wikipedia-Exotic huggingface dataset:
ატალ ბიჰარი ვაჯპაი

ატალ ბიჰარი ვაჯპაი (ჰინ. अटल बिहारी वाजपेयी; დ. 25 დეკემბერი, 1924 — გ. 16 აგვისტო, 2018) — ინდოეთის სახელმწიფო და პოლიტიკური მოღვაწე. ინდოეთის პრემიერ-მინისტრი სამი ვადით, როგორც ინდოეთის მე-10 პრემიერ მინისტრი, ჯერ 13 დღიანი ვადით 1996 წელს, შემდეგ 13 თვიანი პერიოდით 1998 წლიდან 1999 წლამდე, რასაც მოჰყვა სრული ვადით 1999 წლიდან 2004 წლამდე.. დაიბადა 1924 წლის 25 დეკემბერს გვალიორში (იმ წლებში იგივე სახელის მქონე სამთავროს დედაქალაქი, ახლანდელი — მადჰია-პრადეშის შტატი). XX საუკუნის დასასრულის ინდოეთის ერთ-ერთი გამოჩენილი პოლიტიკოსი. 1957 წელს პირველად იქნა არჩეული ინდოეთის პარლამენტში. 1968-1973 წლებში იყო ინდოეთის პოლიტიკური ორგანიზაციის — „Rashtriya Swayamsevak Sangh“ პრეზიდენტი. 1977-1979 წლებში ინდოეთის საგარეო საქმეთა მინისტრი. 1980-1984 და 1993-1996 წლებში პარლამენტში ინდოეთის სახალხო პარტიის — „ბჰარატია ჯანატა პარტი“ — ფრაქციის ლიდერი. მე-11 მოწვევის ინდოეთის პარლამენტის ქვედა პალატის — „ლოკ საბჰას“ ოპოზიციის ლიდერი. 1996 წელს ინდოეთის სახალხო პარტია — „ბჰარატია ჯანატა პარტი“-ს გამარჯვების შემდეგ გახდა პრემიერ-მინისტრი პირველად 1996 წელს 13 დღის შემდეგ გადადგა, როდესაც ცხადი გახდა, რომ ვერ ჩამოაყალიბა უმრავლესობა პარლამენტში, ხოლო მეორედ 1998 წლიდან 2004 წლამდე პერიოდში. 1999 წლის 13 ოქტომბერს ჩამოყალიბდა პარლამენტის უმრავლესობა. მან გაატარა საბაზრო რეფორმები სიღარიბის დაძლევის მიზნით. ცდილობდა მშვიდობიანი მოლაპარაკებების წარმოებას 1990-იან წლებში პაკისტანთან სიტუაციის გამწვავების დროს. ვაჯპაის პრემიერ-მინისტრობისას ინდოეთმა გამოსცადა პირველი ბირთვული იარაღი რაჯასტანის შტატის პოლიგონზე. შეგიძლიათ იხილოთ მედიაფაილები თემაზე „ატალ ბიჰარი ვაჯპაი“ ვიკისაწყობში. გარეგნობა C-SPAN-ზე ატალ ბიჰარი ვაჯპაი საიტზე parliamentofindia.nic.in ↑ „Atal Bihari Vajpayee, Former Prime Minister and BJP Stalwart, Passes Away Aged 93 at AIIMS“. CNN-News18. 2018-08-16. ციტირების თარიღი: 2018-08-16. ↑ Atal Bihari Vajpayee Biography;– About family, political life, awards won, history. ციტირების თარიღი: 2017-07-24
მოზამბიკის დემოგრაფია

მოზამბიკის დემოგრაფია აღწერს მოზამბიკის მოსახლეობის კანონზომიერებებს, სოციალურ-ეკონომიკურ და ბუნებრივ პირობებს, მოსახლეობის ეთნიკურ, ენობრივ და რელიგიურ შემადგენლობას. 1950 წელს მოზამბიკის მოსახლეობა 6 442 000 შეადგენდა, 2010 წლის აღწერის მონაცემების მიხედვით კი - მოზამბიკის საერთო მოსახლეობა 23 391 000-მდე გაიზარდა. პოპულაციაში 15 წლამდე ასაკის ბავშვების რაოდენობა 44,1 %-ია. 15 წლიდან 65 წლამდე ასაკის ადამიანები 52,6 %-ია, ხოლო 65 წელს ზემოთ სულ 3,3 %. ↑ 1.0 1.1 Population Division of the Department of Economic and Social Affairs of the United Nations Secretariat, World Population Prospects: The 2010 Revision ვიკისაწყობში არის გვერდი თემაზე: მოზამბიკის დემოგრაფია
თეორემა

თეორემა (ბერძნ. theorema, განვიხილავ, ვწონი) — წინადადება რაიმე დედუქციურ მეცნიერებაში, რომელიც დამტკიცების საშუალებითაა დადგენილი. დედუქციურ მეცნიერებაში თითოეული თეორემა მტკიცდება ადრე დამტკიცებული თეორემების და/ან პირველადი წინადადებების, ე.წ. აქსიომების საფუძველზე. მათემატიკურ ლიტერატურაში, სხვადასხვა კონტექსტში თეორემის სინონიმებია: ლემა, წინადადება, შედეგი და ა.შ. თეორემა განსხვავდება თეორიისგან. მათემატიკური თეორემების სია Mates, Benson (1972). Elementary Logic. Oxford University Press. ISBN 0-19-501491-X.  Petkovsek, Marko; Wilf, Herbert; Zeilberger, Doron (1996). A = B. A.K. Peters, Wellesley, Massachusetts. ISBN 1-56881-063-6. ციტირების თარიღი: 2014-07-09.  დაარქივებული 2006-01-29 საიტზე Wayback Machine. Theorem of the Day
მათემატიკური თეორემების სია

ეს არის ვიკიპედიაში მათემატიკის თეორემების არასრული სია. ალგებრის ფუნდამენტური თეორემა არითმეტიკის ფუნდამენტური თეორემა ანალიზის ფუნდამენტური თეორემა გოდელის არასრულობის თეორემები კანტორის თეორემა ოთხი ფერის პრობლემა ფერმას დიდი თეორემა ცორნის ლემა
მუსიკა მოზამბიკში

მოზამბიკის ფოლკლორი განიცდიდა პორტუგალიური კულტურის ძლიერ გავლენას. მასზე აგრეთვე გავლენა მოახდინა სხვა პორტუგალიურენოვანმა ფოლკლორებმა, როგორებიცაა ბრაზილიის ფოლკლორი, კუბის ფოლკლორი. მოზამბიკის თანამედროვე საცეკვაო მუსიკის ყველაზე პოპულარული სტილია მარაბენტა. მოზამბიკის კულტურა 1964 წელს დაწყებული დამოუკიდებლობისთვის ბრძოლის განუყოფელი ნაწილი იყო. ეროვნული მოძრაობის ლიდერები იყენებდნენ მოზამბიკის ეროვნულ კულტურას, რათა უბრალო ხალხის მხარდაჭერა მოეპოვებინათ, ამ დროს პორტუგალიელ კოლონიზატორებს წინა პლანზე საკუთარი კულტურა გამოჰქონდათ. 1975 წლიდან, დამოუკიდებლობის მოპოვების შემდეგ მოზამბიკმა ევროპული სტილის მუსიკა უკან გასწია და საკუთარი ფოლკლორის ჩამოყალიბება დაიწყო, რომელიც დაეფუძნა ადგილობრივ ხალხურ სტილსა და კონგოს დემოკრატიული რესპუბლიკის, ზიმბაბვეს, ტანზანიის, ზამბიის და სამხრეთ აფრიკის ფოლკლორს. 1978 წელს მოზამბიკის განათლებისა და კულტურის სამინისტროს ორგანიზებით მოეწყო ეროვნული ცეკვების ფესტივალი, რომელშიც მონაწილეობა ნახევარ მილიონზე მეტმა ადამიანმა მიიღო.
შაბაკა

შაბაკა, ნეფერ-კარა — ეგვიპტის ფარაონი ძვ. წ. VIII საუკუნეში, XXV (ეთიოპური) დინასტიის მეორე მეფე. შაბაკამ თავისი წინამორბედის პიანხის მიერ დაწყებული ეგვიპტის გაერთიანების პროცესი დაასრულა და სამეფო რეზიდენცია მემფისში გადაიტანა. ქართული საბჭოთა ენციკლოპედია, ტ. 10, თბ., 1986. — გვ. 668.
ფუნქცია (მათემატიკა)

ფუნქცია ანუ ასახვა, ერთ-ერთი ძირითადი ცნება მათემატიკაში, რომელიც გამოსახავს ერთი ტიპის ცვლადი სიდიდეების კავშირს სხვა ცვლად სიდიდეებთან. თუ x და y სიდიდეები ერთმანეთთან დაკავშირებულია ისე, რომ x-ის ყოველ მნიშვნელობას შეესაბამება y-ის გარკვეული მნიშვნელობა, მაშინ y-ს ეწოდება x არგუმენტის (ცალსახა)ფუნქცია ზოგჯერ x-ს უწოდებენ დამოუკიდებელ, ხოლო y-ს - დამოკიდებულ ცვლადს. x-სა და y-შორის დამოკიდებულება ზოგადი სახით ჩაიწერება ასე y=f(x) ან y=F(x) და ა.შ. თუ x და y.-ს შორის დამოკიდებულება ისეთია, რომ x-ის ერთსა და იმავე მნიშვნელობას შეესაბამება საზოგადოდ , y-ის რამდენიმე მნიშვნელობა შესაძლოა უსასრულოც კი, მაშინ y-ს უწოდებენ x-ის მრავალსახა ფუნქციას. ვიტყვით, რომ f არის X სიმრავლის ასახვა Y-ში, თუ X სიმრავლის ნებისმიერ x ელემენტს f უთანადებს Y სიმრავლის ერთადერთ y ელემენტს. არსებობს ჩაწერის სხვადასხვა მეთოდები : f : A → B {\displaystyle f\colon A\to B} ( x , y ) ∈ f {\displaystyle (x,y)\in f} f : x ↦ f ( x ) {\displaystyle f\colon x\mapsto f(x)} ან y = f ( x ) {\displaystyle y=f(x)} მათემატიკა, მარტივად ამოხსნის ხელოვნება დაარქივებული 2011-07-21 საიტზე Wayback Machine.
პიანხი

პიანხი — ეგვიპტის ფარაონი ძვ. წ. VIII საუკუნეში, XXV (ეთიოპური) დინასტიის პირველი მეფე. ძვ. წ. 728 წელს დაქუცმაცებული ზემო ეგვიპტე ადვილად დაიკავა პიანხის ჯარებმა. ამის პარალელურად ეგვიპტის დარჩენილ ტერიტორიას მართავდნენ XXIV დინასტიის წარმომადგენლები: ტეფნახტ I და ბოკჰორისი, რომლებიც თავიანთ თავს მეფეებს უწოდებდნენ. პიანხი გარდაიცვალა ძვ. წ. 721 წელს. იგი შეცვალა შაბაკამ. The Victory Stela of Piankhy The Stela of Piye (Verbatim text) დაარქივებული 2018-10-10 საიტზე Wayback Machine.
ლილო და სტიჩი

ლილო და სტიჩი (ინგლ. Lilo & Stitch) — Walt Disney Animation Studios|Walt Disney Feature Animation-ის 2002 წლის სრულმეტრაჟიანი ანიმაციური ფილმი. მისი დისტრიბუტორი იყო Walt Disney Pictures. „ლილო და სტიჩი“ არის უოლტ დისნეის სტუდიების რიგით 42-ე ანიმაციური სრულმეტრაჟიანი ფილმი. მისი რეჟისორები არიან დინ დებლუა და კრის სანდერსი. როლებს ახმოვანებენ დეივი ჩეიზი, ტია კარერე, დევიდ ოგდენ სტირზი, კევინ მაკდონალდი, ვინ რეიმზი, ჯეისონ სკოტ ლი და კევინ მაიკლ რიჩარდსონი. ეს არის სტუდიების სამიდან მეორე ფილმი, რომელიც ძირითადად ფლორიდაში მდებარე სტუდიაში მომზადდა. „ლილო და სტიჩი“ გამოვიდა 2002 წლის 21 ივნისს და მიიღო დადებითი შეფასებები. იგი ნომინირებული იყო ოსკარზე, საუკეთესო სრულმეტრაჟიანი ანიმაციური ფილმისთვის - ჯილდო საბოლოოდ მიიღო Studio Ghibli-ს „აჩრდილწაღებულმა“, რომლის აშშ-ში დისტრიბუტორი ასევე Walt Disney Pictures იყო, ხოლო ერთ-ერთ როლს დეივი ჩეიზი ახმოვანებდა. წარმატების გამო, „ლილოს და სტიჩის“ გაგრძელებებიც გამოვიდა. პირველი იყო პირდაპირ ვიდეოზე გამოსული „სტიჩი! - ფილმი“ (2003). შემდეგ გამოვიდა ტელესერიალი „ლილო და სტიჩი“ (2005), ხოლო სატელევიზიო ფილმი, „ლიროი და სტიჩი“, 2006 წელს გამოვიდა. იაპონიაში 2008-2011 წლებში გადიოდა ანიმე „სტიჩი!“, ხოლო მასთან დაკავშირებული სპეციალური გამოშვებები გამოვიდა 2012 და 2015 წელს. 2017 წლის 27 მარტს ჩინეთში გამოვიდა სერიალი „სტიჩი და აი“. ოფიციალური საიტი „ლილო და სტიჩი“ — Allmovie-ზე „ლილო და სტიჩი“ — ანიმაციური ფილმების მონაცემთა დიდ ბაზაში „ლილო და სტიჩი“ — კინოფილმების ინტერნეტ-მონაცემთა ბაზა (ინგლისური) „ლილო და სტიჩი“ — Box Office Mojo-ზე „ლილო და სტიჩი“ — Rotten Tomatoes ↑ 1.0 1.1 Lilo & Stitch. Box Office Mojo. ციტირების თარიღი: 2012-01-05. ↑ Amazon.com: Lilo and Stitch.
მოზამბიკის ეროვნული საფეხბურთო ნაკრები

მოზამბიკის ეროვნული საფეხბურთო ნაკრები წარმოადგენს მოზამბიკს მსოფლიოს საფეხბურთო ჩემპიონატებში და მას ადმინისტრირებას მოზამბიკის ფეხბურთის ფედერაცია უწევს. ეროვნულმა ნაკრებმა ერთადერთხელ, 1966 წელს მოახერხა მსოფლიოს საფეხბურთო ჩემპიონატის საფინალო ეტაპზე გასვლა. 1986, 1996, 1998 და 2010 წლებში მოზამბიკის ნაკრებმა აფრიკის ეროვნებათა თასის საფინალო ტურნირს მიაღწია, სადაც ჯგუფურ ეტაპს არ გაცდენია. მოზამბიკის ისტორია ცნობილ კოლონიზატორ ქვეყანა პორტუგალიასთან მჭიდრო კავშირშია. ცნობილი პორტუგალიელი ფეხბურთელი ეუსებიო მოზამბიკშია დაბადებული. ასევე მოზამბიკში დაიბადა ცნობილი მწვრთნელი კარლუშ კეირუში და პორტუგალიის ეროვნული საფეხბურთო ნაკრების ფეხბურთელი აბელ შავიერი. 2012 წლის 11 აპრილის მონაცემებით, მოზამბიკის ეროვნული საფეხბურთო ნაკრები ფიფას რეიტინგში 116-ე ადგილზეა. 1930—1978 — არ მიუღია მონაწილეობა 1982 — ვერ გავიდა 1986 — არ მიუღია მონაწილეობა 1990 — ფიფას აკრძალვა 1994—2010 — ვერ გავიდა 1957—1980 — არ მიუღია მონაწილეობა 1982 — ვერ გავიდა 1984 — ვერ გავიდა 1986 — ჯგუფური ეტაპი 1988—1994 — ვერ გავიდა 1996 — ჯგუფური ეტაპი 1998 — ჯგუფური ეტაპი 2000—2008 — ვერ გავიდა 2010 — ჯგუფური ეტაპი 2012 — ვერ გავიდა ↑ Földesi, László. Manuel José Luis "Tico-Tico" Bucuane - Goals in International Matches. RSSSF. ციტირების თარიღი: 2011-10-08.
ტამპა (ფლორიდა)

ტამპა (ინგლ. Tampa) — ქალაქი აშშ-ში, ფლორიდის შტატში. მდებარეობს ფლორიდის ნახევარკუნძულის დასავლეთ ნაწილში, ტამპას ყურის სანაპიროზე. მოსახლეობა შეადგენს 346 037 ადამიანს (2011). ბარანკილია , კოლუმბია ჰავრი, საფრანგეთი კორდოვა, არგენტინა აშდოდი, ისრაელი აგრიჯენტო, იტალია ბოკა–დელ–რიო, მექსიკა ვერაკრუსი, მექსიკა ოვიედო, ესპანეთი იზმირი, თურქეთი აშშ-ის ქალაქების სია მოსახლეობის მიხედვით ვიკისაწყობში არის გვერდი თემაზე: ტამპა (ფლორიდა) ოფიციალური საიტი Tampa Changing დაარქივებული 2019-01-19 საიტზე Wayback Machine.  – ტამპას ისტორიული და თანამედროვე სურათები ↑ "Table 1. The 15 Fastest-Growing Large Cities from April 1, 2010, to July 1, 2011".აშშ-ის სტატისტიკური აღწერის ბიურო. Retrieved 2011-03-18.
ბრუქსის ქედი

ბრუქსის ქედი (ინგლ. Brooks Range) — ქედი ჩრდილოეთ ალასკაში. სიგრძე დაახლოებით 1000 კმ, სიგანე 200 კმ-მდე. საშუალო სიმაღლე 1500-2000 მეტრი, მაქსიმალური 2736 მეტრი (მთა ისტო). აგებულია ქვედაპალეოზოური კირქვებით, კვარციტებით, ფიქლებითა და ქვიშაქვებით. ღრმადაა დანაწევრებული მდინარეთა ხეობებით. განვითარებულია ძველი მყინვარული ფორმები. არის თანამედროვე პატარა მყინვარებიც. მცენარეულობა — მთის ტუნდრა; დამახასიათებელია ქვაყრილები და გაშიშვლებული კლდეები. ქართული საბჭოთა ენციკლოპედია, ტ. 2, თბ., 1977. — გვ. 542.
თეკლე ბატონიშვილი

თეკლე ბატონიშვილი (დ. 1776, ქართლ-კახეთის სამეფო — გ. 11 მარტი, 1846, თბილისი, რუსეთის იმპერია) — ქართველი პოეტი, ერეკლე II-ის ასული. გათხოვილი იყო ვახტანგ ორბელიანზე. პოეტების ვახტანგ და ალექსანდრე ორბელიანების დედა. დაიბადა 1776 წელს ქართლ-კახეთის სამეფოს მეფის ერეკლე II-ისა და მისი მესამე მეუღლის დარეჯან დადიანის ოჯახში. თავისი მებრძოლი ხასიათის გამო მას მამამისი „თეკლე-ბიჭს“ ეძახდა. 1800 წლის 7 სექტემბერს ცოლად გაჰყვა თავად ვახტანგ ორბელიანს, საგარეჯოს მოურავს. ქორწინების შედეგად დაიბადა ოთხი ბიჭი ალექსანდრე (1801-1869 წწ.), ნიკოლოზი (1803 წ.), დიმიტრი (1806-1882 წწ.) და ვახტანგი (1812-1890 წწ.) ქართლ-კახეთის ბაგრატიონთა ოჯახის სხვა წევრებისაგან განსხვავებით, რუსეთის იმპერიის მიერ სამეფოს ანექსიის შემდეგ იგი არ გადაუსახლებიათ. მას მიენიჭა წმინდა ეკატერინეს ორდენის მცირე ჯვარი. მისი ქმარი მსახურობდა რუსეთის არმიაში და მოკლეს კახეთის 1812 წლის აჯანყების დროს. თეკლე, ისევე როგორც მისი დები მარიამი და ქეთევანი, იყო პოეტი. თეკლე ბატონიშვილის ლექსებში გამოხატულია ძველი დიდების დაკარგვით გამოწვეული სევდა. პოეტი უჩივის უბედობას და პატიმრის მძიმე ხვედრს. 1832 წელს თეკლეს სახლი თბილისში იქცა იმ ქართველი თავადებისა და ინტელიგენციის თავშეყრის ადგილად, რომლებიც უკმაყოფილოები იყვნენ რუსული მმართველობით. დაგეგმილი აჯანყება, რომელიც მიზნად ისახავდა დამოუკიდებელი ქართული სამეფოს აღდგენას, გამჟღავნდა ღალატის გამო და შეთქმულები პოლიციამ დააპატიმრა. 1832 შეთქმულებაში მონაწილეობისათვის გადაასახლეს ქალაქ კალუგაში, სადაც ცხოვრობდა 1834 წლის 11 ოქტომბრიდან 1835 წლის 6 მაისამდე. ამის შემდეგ მას ნება დართეს დაბრუნებულიყო თბილისში, სადაც ცხოვრობდა გარდაცვალებამდე. გარდაიცვალა 1846 წლის 11 მარტს. დაკრძალულია სვეტიცხოველში, მცხეთაში. მიქაძე გ., ქართული საბჭოთა ენციკლოპედია, ტ. 4, თბ., 1979. — გვ. 644. თეკლე ბატონიშვილი — საქართველოს ბიოგრაფიული ლექსიკონი ↑ Burke's Royal Families of the World, Volume 2 / Montgomery, Hugh. — London: Burke's Peerage, 1980. — P. 67. — ISBN 0850110297. ↑ Jones, Stephen F. Russian Imperial Administration and the Georgian Nobility: The Georgian Conspiracy of 1832 // The Slavonic and East European Review : journal. — 1987. — January (vol. 65, no. 1). — P. 53—76.
მათემატიკური სტრუქტურა

მათემატიკური სტრუქტურა - ზოგადი ცნება, რომელიც ხანდახან გამოიყენება მათემატიკაში ფორმალურად განმარტებული აბსტრაქტული ობიექტების აღსანიშნად. მაგალითად, მათემატიკური სტრუქტურაა ტოპოლოგიური სივრცე. ალგებრული სტრუქტურა
ბუგელები

ბუგელები — ერთ-ერთი ძველი რუსული ტომი. მოხსენიებულია მატიანეში „გარდასულ წელთა ამბავი“. სახლობდნენ მდინარე ბუგის (სავარაუდოა სამხრეთ ბუგის) აუზში. ბავარიელი ანონიმის (X საუკუნე) მიხედვით, ჰქონდათ 230 „ქალაქი“ (ციხესიმაგრე). მკვლევართა ნაწილს მიაჩნია, რომ ბუგელები და ვოლინელები ადრე დულიობებად იწოდებოდნენ. კიევის რუსეთის შემადგენლობაში შესვლის (X საუკუნე) შემდეგ ბუგელებმა დაკარგეს დამოუკიდებლობა და წყაროებში აღარ იხსენიაბიან. ქართული საბჭოთა ენციკლოპედია, ტ. 2, თბ., 1977. — გვ. 548.
საზოგადო უქმეები მოზამბიკში

ქვემოთ მოცემულია მოზამბიკის დღესასწაულების სია:
მოზამბიკის აეროპორტები

ქვემოთ მოცემულია მოზამბიკის აეროპორტების სია: აეროპორტები, რომლებიც გამუქებულადაა მოცემული, ახორციელებს დაგეგმილ კომერციულ რეისებს. ICAO Location Indicators by State (PDF). International Civil Aviation Organization (2006-01-12). დაარქივებულია ორიგინალიდან — 2007-09-26. ციტირების თარიღი: 2013-03-15. UN Location Codes: Mozambique. UN/LOCODE 2006-2. UNECE (2007-04-30). - includes IATA codes Great Circle Mapper: Airports in Mozambique - IATA and ICAO codes World Aero Data: Mozambique დაარქივებული 2013-01-23 საიტზე Wayback Machine. - ICAO codes and coordinates
გამოყენებითი მათემატიკა

გამოყენებით მათემატიკად — მათემატიკის ის ნაწილი, რომელიც არამათემატიკური ამოცანების მოდელირებისთვის გამოიყენება. გამოყენებითი მათემატიკა მიზნად ისახავს განავითაროს პრაქტიკული მათემატიკური მეთოდები, ფიზიკის, ტექნოლოგიის, ეკონომიკის და სხვა სფეროების ამოცანების გადასაჭრელად. მე–20 საუკუნეში კომპიუტერული ტექნიკის განვითარებასთან ერთად მათემატიკის გამოყენების არეალი მკვეთრად გაფართოვდა და მან პირდაპირად თუ ირიბად ყოველდღიური ცხოვრების თითქმის ყველა ნაწილში შეაღწია. გამოყენებითი მათემატიკის სამი ტრადიციული მიმართულებაა: დიფერენციალური განტოლებები, რიცხვითი ანალიზი, ალბათობის თეორია. უშუალო პრაქტიკული გამოყენების მქონე მათემატიკის დარგებს შორისაა: მათემატიკური ფიზიკა, მათემატიკური სტატისტიკა, ფინანსური მათემატიკა, მათემატიკური ბიოლოგია, კრიპტოგრაფია, გრაფთა თეორია, თამაშების თეორია და სხვა. გამოყენებითი მათემატიკის საზოგადოება
წმინდა მათემატიკა

ზოგადად წმინდა მათემატიკა არის მათემატიკა, რომელიც არ არის მოტივირებული პრაქტიკული გამოყენებებით და შეისწავლის სრულიად აბსტრაქტულ საკითხებს. გამოყენებითი მათემატიკა.
შუახმელეთის ხალხების სია

აქ წარმოდგენილია ჯ.რ.რ. ტოლკინის ლეგენდარიუმის, შუახმელეთის ხალხების სია. მათი აღწერა მოცემულია სტატიაში შუახმელეთის ხალხები. აგრეთვე იხილეთ შუახმელეთის პერსონაჟების სია. ადამიანები - ადამიანთა სამი საგვარეულო - ადანები - აინურები - ანარიონის საგვარეულო - ანდუნიეს მბრძანებლები - ავაზაკები - არატარები - ართედაინის მეფეები - არნორის მეფეები - ატანატარები - აულენდურები - ავარები - აღმოსავლელები ბალხოთები - ბალროგები - ბეგინსები - ბეორელები - ბეორის საგვარეულო - ბეორნინგები - ბეჭდის აჩრდილები - ბინდის ხალხი - ბნელი მიწა - ბოფინების ოჯახი - ბოლჯერების ოჯახი - ბოლდოგები - ბრენდიბაკები - ბრძენთა საბჭო გაძევებულები - გობლინები - გოლიათი - გოლიათი ობობები - გონდორის მეფეები - გონდორის მოურავები დიდი-ელფები - დოლ ამროთის უფლისწულები - დუნჰაროელი მკვდრები - დრაკონები - დრუადანები - დრუგი - დუნედაინები - დუნედაინების წინამძღოლები - დუნლანდელები - დურინის ხალხი ედანები - ედელი - ელდარები - ელენდილები - ელენდილის საგვარეულო - ელრონდის საბჭო - ელფთა გაყოფა - ელფთა და ადამიანთა უკანასკნელი გაერთიანება - ელფები - ენტები - ეოთეოდები ვალარები - ვამპირი - ვანიარები - ვარიაგები - ვარგები ზორბტერფები თეთრი საბჭო- თეთრონები ითილიენის მზვერავები - ილკორინები - ილუვატარის შვილები - ისილდურის საგვარეულო - ისტარები კალაქუენდები ლაიქუენდები - ლამბენგოლმორი - ლოსოთები - ლურჯი ჯადოსნები მაედროსის კავშირი - მაიარები - მარახელები - მარახის საგვარეულო - მაქციები - მეურმეები - მეფის ამალა - ჯუჯა (შუახმელეთი)#ქონდრისკაცები - მორიქუენდები ნანდორები - ნაზგულები - ნახევარ-ელფები - ნოლდორები - ნუმენორელები - ნუმენორის დღესასწაულები - ნუმენორის მმართველები ოლოგ-ჰაები - ოლიფანტები - ორკები როჰანის მეფეები - როჰანელები სამხრეთელები - სილვანი ელფები - სინდარები ტელერები - ტერფბალნიანები - ტუკები - ტროლები უმბარელი მეკობრეები - ურუკ-ჰაები ფალათრიმები - ფალმარები - ფეანორის ვაჟები - ფეანტურები - ფინუეს ასულები - ფინუეს საგვარეულო - ფოროდვაითები - ფოროხელელი თოვლის კაცები ქუენდები ყორღანის-აჩრდილები შავი ნუმენორელები - მაზრის თაინები - შემდგომშობილები ჩრდილოელები - ჩრდილოელი მზვერავები ჯადოსნები - ჯანიანები - ჯუჯების მამები - ჯუჯები ჰადორელები - ჰალადინები - ჰარადრიმები - ჰობიტები - ჰადორის საგვარეულო - ჰალეთის საგვარეულო - ჰურინის საგვარეულო - ჰურინის შვილები - ჰუორნები
უდის განძი

უდის განძი — ბრინჯაოს ხანის დასასრულისა და რკინის ხანის დასაწყისის ნივთების განძი (100–ზე მეტი), აღმოჩენილია 1956 წელს სოფელ უდეში (ახლანდ. ადიგენის მუნიციპალიტეტი). განძის შემადგენლობაში იყო: ბრინჯაოს 3 ტიპის კოლხური ცული, შუბისპირები და ხელშუბისპირები, ლახტისთავები, ყუნწიანი ისრისპირები, მსხვილი რგოლები, ფურცლოვანი 4 ფართო სარტყლის ფრაგმენტები, ე. წ. ყობანური ტიპის აბზინდები, საკინძები, პინცეტები, მომცრო რგოლი, რკინის სატევრისპირები, ლახტისთავი, შუბისპირი; ბრინჯაოსა და რკინის ნივთების ნატეხები. ბრინჯაოს ნივთების ნაწილი შემკულია გეომეტრიული და სტილიზებული ცხოველების სახეებით, გრავირებით, ფერადი ინკრუსტაციითა და ზოგჯერ პუნსონით. ინკრუსტაციისათვის გამოყენებულია რკინა, ბაცი ფერის ბრინჯაო და მინისებრი ფერადი პასტა. უდის განძი მდიდარი მელითონის კუთვნილება ყოფილა (შეიცავს უხმარ მზა პროდუქციას და ლითონის ჯართს). ზოგიერთი მკვლევარი (ა. ჯავახიშვილი, ტ. ჩუბინიშვილი) ნივთებს ათარიღებს ძვ. წ. XI-X საუკუნეებით. უდის განძი ტიპური კოლხური ნაწარმია და გამოხატავს აღმოსავლეთ და დასავლეთ საქართველოს მრავალსაუკუნოვან კულტურულ კავშირს. ბრინჯაოსა და რკინის ნივთების მსგავსება ადასტურებს ბრინჯაოსა და რინის ხანების მეტალურგიისა და მელითონეობის ტრადიციათა კავშირს, გვიჩვენებს მელითონეობის ჩამოყალიბებას მხატვრული ხელოსნობის ერთ-ერთ დარგად და კავშირს ბრინჯაოს ხანისა და ანტიკური პერიოდის მაღალგანვითარებულ ხელოვნებას შორის. ნივთების უმეტესი ნაწილი დაცულია სამცხე-ჯავახეთის ისტორიულ მუზეუმში, ნაწილი კი ხელოვნების სახელმწიფო მუზეუმში. ჯავახიშვილი ალ., ჩუბინიშვილი ტ., უდის განძი, საბჭოთა ხელოვნება, № 4, გვ. 59-64
გვალიორი

გვალიორი ან გვალიარი — ინდოეთის მადჰია-პრადეშის შტატის სიდიდით მეოთხე ქალაქი. განლაგებულია აგრიდან სამხრეთით 122 კმ-ში, სარკინიგზო ხაზების გადაკვეთაზე და შედგება სამი ისტორიული ცენტრისგან — საკუთრივ გვალიორის, ლაშქარის და მორარისგან. მოსახლეობა 690 ათასი მცხოვრები (2001 წლის მონაცემებით). გვალიორი ასრულებდა თვალსაჩინო როლს ჩრდილოეთ ინდოეთის ისტორიაში, როგორც ისტორიულ ოლქ მალვის პოლიტიკური ცენტრი. საკუთრივ გვალიორი თავდაპირველად ციხის სახელწოდება იყო. ამ ციხესიმაგრის არსებობა მნიშვნელოვანი სავაჭრო გზების შესაყარზე, ცნობილია ჯერ კიდევ VI საუკუნიდან. ციხის კედლებს შიგნთ შემონახულია ექვსი სასახლე, ექვსი ტაძარი, მეჩეთი, რვა აუზი და XI საუკუნის ინდური არქიტექტურის იშვიათი ძეგლები. XV საუკუნეში ციხის კედლებთან კლდის სიღრმეში გამოუკვეთიათ 18 მეტრის სიმაღლის გიგანტური ჯაინისტური ძეგლები. გვალიორის ციხესიმაგრიდან სამხრეთით 6 კილომეტრში მდებარეობს ქალაქი ლაშქარი, 1810 წლამდე მარათების სამთავროს დინასტია სინდჰების მოქმედი რეზიდანცია დინასტიის დამაარსებელი 1745 წელს აუჯანყდა მარათების კონფედერაციას და შექმნა გვალიორის დიდი სამთავრო. მისმა შვილიშვილმა მაჰადაჯიმ (მეფობდა 1761-1794 წლებში) ჩრდილოეთ ინდოეთის მნიშვნელოვანი ნაწილი დაიპყრო დელიდან ჯაიპურამდე. ანგლო-მარათული ომების დროს 1803 და 1819 წლებში გვალიორის მმართველებმა დაკარგეს თავიანთი მიწების ნაწილი. 1780 და 1843 წლებში ინგლისელებმა შტურმით აიღეს თვით გვალიორის ციხესიმაგრე. სიფაების აჯანყების დროს რაჯამ შეინარჩუნა ბრიტანეთის გვირგვინისადმი ერთგულება, მხოლოდ მისი ჯარისკაცები აჯანყდნენ. ბრიტანულმა შენაერთებმა კვლავ დაიპყრეს ციხესიმაგრე, თუმცა 1886 წლის მოლაპარაკებით ჯარი გადაიყვანეს ჯანსში. ძირითადი ღირსშესანიშნაობები: ციხესიმაგრე გვალიორი, საიდანაც ქალაქის მთელი პანორამა იშლება. მოჰამედ ჰაუსის მავზოლეუმი, რომლის შორიახლოს მდებარეობს, აგრეთვე, ცნობილი მუსიკოსის — ტანსენის საფლავი. გვალიორის ოფიციალური საიტი დაარქივებული 2011-09-28 საიტზე Wayback Machine. გვალიორის მუნიციპალური კორპორაცია გვალიორის რუკა სატელიტიდან გვალიორის საინფორმაციო ცენტრი დაარქივებული 2010-09-17 საიტზე Wayback Machine. ქალაქი გვალიორი
მოზამბიკის პრემიერ-მინისტრი

მოზამბიკის პრემიერ-მინისტრი — მოზამბიკის მთავრობისა და აღმასრულებელი ხელისუფლების მეთაური. 25.06.1975-დან 17.07.1986-მდე პოსტი გაუქმებულია. [1] [2] დაარქივებული 2011-05-16 საიტზე Wayback Machine.
მოზამბიკის სახალხო რესპუბლიკა

მოზამბიკის სახალხო რესპუბლიკა (პორტ. República Popular de Moçambique) — თვითაღიარებული სოციალისტური რესპუბლიკა, არსებობდა 1975 წლის 25 ივნისიდან 1990 წლის 1 დეკემბრამდე, სანამ დაერქმეოდა მოზამბიკის რესპუბლიკა. 1975 წელს დამოუკიდებლობა მოიპოვა მოზამბიკის სახალხო რესპუბლიკამ, რომელიც გაათავისუფლა მოზამბიკის განმანთავისუფლებელმა ფრონტმა (ფრელიმო), რომელსაც სათავეში ედგა სამორა მაშელი. იმ დროს ქვეყანაში მიმდინარეობდა სასტიკი ომი მოზამბიკის ეროვნულ წინააღმდეგობასთან (რენამო). პარტიზანულ მოძრაობას თავიდან აფინანსება როდეზია (ამჟამად ზიმბაბვე), მოგვიანებით — სამხრეთ აფრიკის რესპუბლიკა. მოზამბიკს მჭიდრო ურთიერთობები ჰქონდა ანგოლის სახალხო რესპუბლიკასა და საბჭოთა კავშირთან, რომლებიც იმხანად დიდძალ დახმარებას უწევდნენ ქვეყანას სამოქალაქო ომში. მოზამბიკის სახალხო რესპუბლიკა ასევე იყო დამკვირვებელი ეკონომიკური ურთიერთდახმარების საბჭოსი, რომელიც კომუნისტური ქვეყნების წამყვანი ეკონომიკური ორგანიზაცია იყო.
ნატალია ნარიშკინა

ნატალია ნარიშკინა (დ. 1 სექტემბერი [ ძვ. სტ. 22 აგვისტო] , 1651 — გ. 4 თებერვალი [ძვ. სტ. 25 იანვარი] , 1694) — რუსეთის სამეფოს ცარიცა, ალექსი I-ის მეორე მეუღლე და პეტრე I დიდის დედა. ნატალია ნარიშკინა იზრდებოდა მოსკოვში ბოიარ არტამონ მატვეევის სახლში, სადაც, როგორც ითვლება, ნახა იგი მისმა მომავალმა მეუღლემ, ალექსი I-მა. 1671 წლის 1 თებერვალს ალექსი და ნატალია დაქორწილდნენ. ეყოლათ სამი შვილი: მომავალი ცარი და იმპერატორი პეტრე, ნატალია, რომელმაც რუსეთში პირველი სახალხო თეატრი დააარსა და მისი პიესების უმრავლლესობის ავტორიც თავად იყო, და თეოდორა, რომელიც 4 წელიწადში გარდაიცვალა. მძიმე პერიოდი ნატალიას მეუღლის გარდაცვალების შემდეგ დაუდგა, როცა ნარიშკინებს სათავეში ჩაუდგა, რომლებიც უშედეგოდ იბრძოდნენ მილოსლავსკების წინააღმდეგ. თუმცა, ეს ბრძოლა, საბოლოოდ, ნატალიას გამარჯვებით დამთავრდა, როცა მისი შვილი, პეტრე, ავიდა ტახტზე. პეტრე I ტახტზე ასვლის თანავე შეუდგა ჯარისა და ფლოტის გაძლიერებას, სხვა სახელმწიფო საქმეები კი მთლიანად დედას მიანდო. ნატალიას ძმა, ლევ ნარაშკინი, დაინიშნა საგარეო საქმეთა მინისტრად, და დე-ფაქტო პრემიერ-მინისტრად. მიუხედავად იმისა, რომ ამ პერიოდში არ ჩანს ნატალიას სახელმწიფო მოღვაწეობის ფაქტები, აშკარაა, რომ მას მნიშვნელოვანი გავლენა ჰქონდა პეტრეზე, რაც დასტურდება მათი მიმოწერიდან. ნატალია გარდაიცვალა 1694 წელს, 43 წლის ასაკში, რის შემდეგაც პეტრემ სრულად აიღო ხელში ძალაუფლება. ვიკისაწყობში არის გვერდი თემაზე: ნატალია ნარიშკინა Наталья Алексеевна, Наталья Кирилловна. Письма к Петру I от матери и сестры დაარქივებული 2013-03-04 საიტზე Wayback Machine. / Публ. и примеч. И. Д. Беляева // Русская старина, 1871. — Т. 4. — № 11. — С. 578—582. (რუსული) ნატალია ნარიშკინა // ბროკჰაუზისა და ეფრონის ენციკლოპედიური ლექსიკონი, 86 ტომად, სანქტ-პეტერბურგი, 1890—1907. ↑ იხ.: „Русская Старина“, 1871 წ.